stanford-oval/wikipedia huggingface dataset:
Terje Rypdal
Diskografiaa

1968: Bleak House (Polydor/Universal Music)
1971: Terje Rypdal (ECM)
1973: What Comes After (ECM)
1974: Whenever I Seem to Be Far Away (ECM)
1975: Odyssey (ECM)
1976: After the Rain (ECM)
1977: Waves (ECM)
1979: Terje Rypdal / Miroslav Vitous / Jack DeJohnette (ECM)
1980: Descendre (ECM)
1981: To Be Continued (ECM, Miroslav Vitoušin ja Jack DeJohnetten kanssa)
1984: Eos (ECM, David Darlingin kanssa)
1985: Chaser (ECM, The Chasers -yhtyeen kanssa)
1987: Blue (ECM, The Chasers -yhtyeen kanssa)
1989: The Singles Collection (ECM, The Chasers -yhtyeen kanssa)
1990: Undisonus (ECM)
1991: Q.E.D. (ECM)
1995: If Mountains Could Sing (ECM, The Chasers -yhtyeen kanssa)
1997: Skywards (ECM)
1997: Rypdal & Tekrø (RCA, Ronni Le Tekrøn kanssa)
1997: Rypdal/Tekrø II (RCA, Ronni Le Tekrøn kanssa)
2000: Double Concerto / 5th Symphony (ECM)
2002: Lux Aeterna (ECM)
2002: The Radiosong (BeatHeaven Records, Ronni Le Tekrøn kanssa)
2002: Birgitte Stærnes Sonata Op.73 / Nimbus Op.76 (MTG Music)
2002: Selected Recordings (ECM:rarum)
2006: Vossabrygg (ECM, tilaustyö Vossajazzille 2003)
2010: Crime Scene (ECM, live)
2012: Odyssey In Studio & In Concert (ECM, 3xCD)
2013: Melodic Warrior (ECM, The Hilliard Ensemblen kanssa)
2020: Conspiracy (ECM 2658)
Käännös suomeksi
Amsterdamin kaupunginarkisto

| Amsterdamin kaupunginarkisto   |
| --- | --- |

 Kaupungin arkistolaito De Basel Amsderdamissa.
Tehtävä:  kansalliseen kulttuuriperintöön kuuluvien asiakirjojen säilyttäminen
Sijainti:  Vijzelstraat 32, 1017 HL Amsterdam  
Valtio:  Alankomaat
Aiheesta muualla
Sivusto
Arkistolaitoksen aarrehuone.
Amsterdamin kaupunginarkisto (holl. Stadsarchief Amsterdam) säilyttää Amsterdamin historiaan liittyviä asiakirjoja ja tarjoaa tietoa kaupungista. Amsterdamin kaupunginarkisto on maailman suurin kunnallinen arkistolaitos, ja sen hyllypituus on noin 50 kilometriä.
Historia

Keskiajalla Amsterdamin tärkeitä asiakirjoja säilytettiin erityisessä kaapissa, jota säilytettiin vanhan kirkon ns. rautakappelissa (IJzeren Kapel) (Oude Kerk). 1800-luvulla arkistot siirtyivät Waag-rakennukseen Nieuwmarktiin ja vuonna 1914 Nieuwer-Amstelin entiseen kaupungintaloon. Kesästä 2007 lähtien Amsterdamin kaupunginarkisto on sijainnut kaupungin keskustassa monumentaalisessa De Bazel -rakennuksessa, joka on nimetty suunnittelijansa, kuuluisan hollantilaisen arkkitehdin Karel de Bazelin mukaan.
Anatoli Zlenko

Anatoli Zlenko
Anatoli Maksymovytš Zlenko (ukr. Анато́лій Макси́мович Зле́нко; 2. kesäkuuta 1938 Stavyštše, Kiovan alue – 1. maaliskuuta 2021) oli ukrainalainen poliitikko ja diplomaatti.
Zlenko aloitti uransa diplomaattina vuonna 1967. Hän oli ensimmäinen itsenäistyneen Ukrainan ulkoministeri. Hän toimi tässä asemassa vuosina 1990–1994 ja uudemman kerran 2000–2003. Zlenko oli myös Ukrainan pysyvä YK-edustaja sekä suurlähettiläs Ranskassa ja Portugalissa. Vuonna 2010 hänestä tuli Kiovan slavistisen yliopiston varapuheenjohtaja. Hän johti yliopiston Slavistiikan ja kansainvälisten suhteiden instituuttia.
Suolentopallo

Suolentopallo on suomalainen lentopallon muunnelma, jota pelataan suolla. Tavallisesta lentopallosta poiketen kentällä pelaa neljä joukkuepelaajaa.
Historia

Suolentopallo sai alkunsa, kun idean isänä toiminut pieksämäkeläinen Risto Tarkiainen vieraili vuonna 2002 Hyrynsalmella suopotkupallon MM-kisoissa. Vuonna 2003 järjestettiin Haukivuoren Rajasuolla ensimmäiset testikisat, jossa pelaamassa olivat paikallisen seuran Kisailijoiden miehet sekä naispelaajia Pieksämäen Tsempistä. Ensimmäiset SM-kisat järjestettiin vuonna 2004 ja niiden järjestelyistä vastasi Pieksämäen Seudun Liikunta Ry. Joukkueita kisaamassa oli ympäri Suomen. Vuonna 2005 oli EM-kisojen vuoro. Myös vuoden 2005 kisojen järjestelyistä vastasi PS Liikunta Ry. Ensimmäiset MM-kisat pelattiin vuonna 2006. Ulkomaalaisia joukkueita paikalle oli tullut Virosta ja Venäjältä. Vuoden 2006 kisoista alkaen järjestelyistä on vastannut Haukivuoren Tapahtumat Ry (nykyään Haukivuorelaiset ry). MM-kisat 2007 houkutteli paikalle ennätykselliset 82 joukkuetta. Heinäkuun lopulla 2008 juhlittiin Suolentopallon 5-vuotissynttäreitä. Luvassa oli muun muassa Halavatun Pappojen suodebyytti. Juhlavuoden joukkuemäärä oli rajoitettu maksimissaan kahdeksaankymmeneen. Vuonna 2017 Mikkelin Passarit oli mukana järjestämässä suolentopallon MM-kisoja.  Menneiden vuosien tulokset löytyvät kotisivuilta.
Vuonna 2019 vuonna Suolentis järjestetään Haukivuorelaiset Ry:n toimesta ja paikalle odotetaan 80 joukkuetta.
Säännöt

Suolentopallon kentän koko on 7×15 m. Verkon korkeus on tavallista korkeutta kymmenen senttiä alempana. Lentopallon sännöistä poiketen suolentopallossa pallon saa vastaanottaa sormilla, muttei lyödä verkon yli. Hyökkäyslyönti voi olla iskulyönti tai hihalyönti miehillä sekä naisilla. Kuvitellun keskirajan saa ylittää kunhan ei ole verkossa. Pelissä ei ole etu- eikä takapelaajia eikä myöskään kolmen metrin hyökkäyssääntöä. Pallo on kentässä jos se osuu rajanauhan päälle.
Suolentopallossa pelataan kaksi kahdenkymmenen pisteen erää, kymmenestä pisteestä vaihdetaan puolia. Mikäli molemmat erät päättyvät tasan, pelataan kolmas viiden pisteen erä. Syöttö tapahtuu normaalisti takarajan takaa, kaikki syöttömuodot ovat sallittuja. Vaikka pelissä ei ole varsinaisia etu- ja takapelaajia vaihtuu syöttövuoro kuitenkin samalla tavalla kuin sisälentopallossa. Sama pelaaja ei siis saa syöttää koko ajan.
Joukkueessa saa olla korkeintaan kaksitoista pelaajaa, joista neljä samanaikaisesti kentällä. Sekasarjassa kentällä täytyy olla samanaikaisesti kaksi miestä ja kaksi naista. Pelissä käytetään lentäviä vaihtoja. Eli pelikatkojen aikana voi vaihtoja suorittaa vapaasti haluamallaan tavalla. Koska jokainen pelaaja pelaa omalla vastuullaan/vakuutusturvallaan täytyy ikää olla vähintään 18 vuotta. Sarjoja on kolme: kilpasarja, harrastesarja sekä business-sarja yrityksille. Kilpasarja on tarkoitettu 3-sarjassa tai sitä ylempänä pelaaville joukkueille. Harraste-sarja (miehet/naiset/seka) on tarkoitettu 4-sarjassa tai sitä alempana pelaaville joukkueille. Business-sarja on tarkoitettu yrityksille, yhdistyksille ja järjestöille. Business-sarjassa ei ole sarjataso- tai sukupuolirajoitteita.
Mikäli joukkue ei ole pelipaikalla viiden minuutin kuluessa pelin merkitystä alkamisajankohdasta, merkitään joukkue hävinneeksi 0–2. Tarpeen tullen kenttiä kastellaan mukavan upotuksen aikaansaamiseksi. Tupakointi on sallittu vain sille tarkoitetuilla alueilla paikan luonteen ja yleisen turvallisuuden vuoksi.
Sijainti

Suolentopallon SM-kilpailut ja arvokisat pelataan Haukivuoren Rajasuolla. Haukivuoren keskustasta suoareenalle matkaa on noin 16 km.
Oheistoiminta

Lentopallon lisäksi Rajasuolla on kilpailtu Suohuudon ja Suokuokkimisen mestaruuksista. Karaokea oli ensimmäisen kerran tarjolla kesällä 2007. Paikalta löytyy allas jossa voi tarpeen tullen käydä vilvoittelemassa. Perjantai ja lauantai-iltana paikallisessa ravintolassa on yleensä järjestetty Suobileet.[lähde? ]
Aiheesta muualla

Kisatapahtuman kotisivut
André Barrais

| Mitalit> Maa:   Ranska.Miesten koripallo. Olympialaiset  | Mitalit> Maa:   Ranska.Miesten koripallo. Olympialaiset  | Mitalit> Maa:   Ranska.Miesten koripallo. Olympialaiset  | Maa:   Ranska> Miesten koripallo. |
| --- | --- | --- | --- |
|  Hopeaa | Lontoo 1948 | koripallo |  |
André Barrais (22. helmikuuta 1920 Levallois-Perret, Ranska – 15. tammikuuta 2004 Plougastel-Daoulas, Ranska) oli ranskalainen koripalloilija. Hän kuului Ranskan olympiahopeaa Lontoon kesäolympialaisissa 1948 saavuttaneeseen joukkueeseen.
Aiheesta muualla

André Barrais Kansainvälinen olympiakomitea. (englanniksi)
Ranskan joukkue – Kesäolympialaiset 1948
3 Buffière |
4 Dérency |
5 Thiolon |
6 Perrier |
7 Chocat |
8 Offner |
9 Even |
10 Desaymonet |
11 Guillou |
12 Bonnevie |
13 Girardot |
14 Rebuffic |
15 Quénin |
16 Barrais |
Valmentaja Busnel
André Berglönn

| Henkilötiedot |
| --- | --- | --- | --- |
Koko nimi: André Berglönn Szabó
Syntymäaika: 11. marraskuuta 1994 (ikä 29)
Syntymäpaikka: , Ruotsi
Pelipaikka: Keskikenttä/Hyökkääjä
Pituus: 175 cm
Paino: 75 kg
Seura
Seura: GT IK Bandy
Junioriseurat
: Hammarby IF
: Sandvikens AIK
Seurat
| Vuodet | Seura | O | (M) |
| 2014-2017 | IK Tellus |  |  |
| 2016-2017 | ->Gustafsbergs IF | 11 | (0) |
| 2017-2018 | AIK |  |  |
| 2018 | IFK Rättvik |  |  |
| 2018-2020 | Djurgårdens IF |  |  |
| 2020- | GT/76 | 28 | (0) |
Maajoukkue
| 2021– |  Unkari | 14 | (0) |
 Seurajoukkueuran tilastot kattavat vain kansalliset sarjat, päivitetty 4. huhtikuuta 2023.  Maajoukkueuran tilastot päivitetty 4. huhtikuuta 2023.
André Berglönn (s. 11. marraskuuta 1994 Ruotsi) on ruotsalais-unkarilainen jääpalloilija. Hän edustaa ruotsalaista GT/76:a.
Berglönn on pelannut jääpallouransa pääosin 3. korkeimmalla sarjatasolla eli 1. Divisioonassa. Pääosin hän on edustanut Tukholman seudun seuroja eli juniorina Hammarbytä ja aikuisena Tellusta, AIK:ta, Djurgårdenia ja GT/76:ta. Näistä hän pelasi Telluksessa viisi Elitserien-ottelua kaudella 2016-2017.
Sukujuuriensa perusteella Berglönn on saanut edustaa Unkaria kausilla 2021 ja 2023 MM-kisojen B-sarjassa. Hänet valittiin vuoden 2021 kisoissa B-sarjan parhaaksi puolustajaksi.
Saavutukset

Maajoukkueessa
2 kertaa MM-kisoissa Unkaria edustaen 2021 ja 2023.
Angelika Bahmann

| Mitalit | Mitalit | Mitalit |  |
| --- | --- | --- | --- |
|  Angelika Bahmann (1972). |  Angelika Bahmann (1972). |  Angelika Bahmann (1972). |  |
Maa:   Itä-Saksa
Naisten koskimelonta
|  Olympialaiset  |  Olympialaiset  |  Olympialaiset  |  |
|  Kultaa | München 1972 | Yksikkö |  |
| MM-kilpailut  | MM-kilpailut  | MM-kilpailut  |  |
|  Kultaa | Meran 1971 | Yksikkö |  |
|  Kultaa | Spittal 1977 | Yksikkö |  |
|  Pronssia | Skopje 1975 | Yksikkö |  |
Angelika Bahmann (s. 1. huhtikuuta 1952 Plauen) on saksalainen entinen koskimeloja ja olympiavoittaja. Hän edusti seuratasolla SC DHfK:ta ja maajoukkuetasolla Itä-Saksaa. Bahmann voitti yksikkökilpailussa kultaa Münchenin olympialaisissa 1972. Hän menestyi samassa sarjassa myös MM-kisoissa, sillä hän voitti siellä kultaa kahdesti ja pronssia kerran.
Andrew Carter ja Edward Pate Jr.

Andrew Carter (1919 Savannah, Georgia – tammikuu 1989) ja  Edward Pate Jr. (13. huhtikuuta 1915 Kansas City, Kansas – ?) olivat afroamerikkalaisia yrittäjiä, jotka perustivat vuonna 1950 ensimmäisen Mississippin länsipuolella sijainneen mustien omistaman ja pyörittämän radioaseman.
Palveltuaan toisessa maailmansodassa Carter opiskeli RCA School of Electronicsissa ja New Yorkin yliopistossa. Hänen tavoitteenaan oli oman radioaseman perustaminen, mutta rotuennakkoluulot vaikeuttivat asian edistymistä. Kansasin entinen kuvernööri Alf Landon, joka omisti neljä radioasemaa, kuuli ongelmista ja nimitti Carterin omistamansa Leavenworthissa sijainneen KCLO-aseman johtoon. Hän myös auttoi Carteria saamaan FCC:ltä oman toimiluvan. Edward Pate tarjosi uudelle asemalle rahoitusta ja liiketaloudellista osaamista, ja vuonna 1950 Carter ja Pate käynnistivät KPRS-aseman Kansas Cityssä. Asema on edelleen toiminnassa ja nykyään sen johdossa toimii Carterin lapsenlapsi Michael Carter.
Andrew Carter ja Edward Pate Jr. nimettiin Radio Hall of Fameen vuonna 1995.
Aiheesta muualla

kprs.com: History (Arkistoitu – Internet Archive) (englanniksi)
Andrew Campbell

| Andrew Campbell |
| --- | --- |

Henkilötiedot
Syntynyt: 4. helmikuuta 1988 (ikä 36) Caledonia, Ontario, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  193 cm
Paino:  93 kg
Seura
Seura:  Chicago Blackhawks   Rockford IceHogs
Sarja:  NHL   AHL
Pelaajaura
Pääsarjaura:  2008–
Aik. seurat:  Manchester Monarchs (AHL)   Los Angeles Kings (NHL)   Arizona Coyotes (NHL)   Portland Pirates (AHL)   Toronto Maple Leafs (NHL)   Toronto Marlies (AHL)   Tucson Roadrunners (AHL)
NHL-varaus:  74. varaus, 2008 Los Angeles Kings
Andrew Campbell (s. 4. helmikuuta 1988) on kanadalainen jääkiekkoilija, joka siirtyi kesällä 2018 NHL-joukkue Chicago Blackhawksin organisaatioon. Hän on pelannut pääosan urastaan NHL:n farmiseuroissa AHL-liigassa. Campbell on Los Angeles Kingsin kolmannen kierroksen varaus vuodelta 2008.
Ura

Campbell pelasi kolmen kauden ajan juniorikiekkoa OHL-joukkue Sault Ste. Marie Greyhoundsissa.
Ammattilaisuransa Campbell aloitti kaudella 2008–2009 AHL-joukkue Manchester Monarchsissa. 3. heinäkuuta 2012 hän allekirjoitti kahden vuoden tulokassopimuksen Los Angeles Kingsin kanssa.
5. huhtikuuta 2014 pelattuaan 444 AHL-peliä, Campbell pääsi vihdoin debytoimaan NHL:ssä pelatessaan Kingsin paidassa 14:41 minuuttia Vancouver Canucksille kärsityssä 2–1 -tappiossa.
Vietettyään kuusi vuotta Kingsin organisaatiossa, Campbell lähti vapaana agenttina yhden vuoden sopimuksella Arizona Coyotesiin 1. heinäkuuta 2014. Coyotesissa Campbell pelasi 33 NHL:n runkosarjaottelua ja farmijoukkue Portland Piratesissa 40 AHL:n runkosarjaottelua. Ennen kauden 2015–2016 alkua hän teki ensin sopimuksen AHL-joukkue Toronto Marliesin kanssa ja sen jälkeen NHL-sopimuksen Toronto Maple Leafsin kanssa.
Campbell pelasi Maple Leafsin organisaatiossa kahden kauden ajan. Kaudella 2016–2017 hän pelasi AHL-joukkue Marliesissa 75 runkosarjaottelua. Seuraavaksi kaudeksi hän teki kahden vuoden sopimuksen Arizona Coyotesin kanssa. Campbell edusti sopimuksestaan vuoden Coyotesin organisaatiota ja pelasi 60 runkosarja- ja 9 pudotuspeliottelua AHL-joukkue Tucson Roadrunnersissa. Kauden jälkeen hän oli osa isoa vaihtokauppaa, jossa hänen sopimuksensa siirtyi Chicago Blackhawksille. Samassa yhteydessä Blackhawks sai Marcus Krügerin, MacKenzie Entwistlen, Jordan Malettan ja viidennen kierroksen varausoikeuden, kun Coyotesiin meni Marián Hossan pelaajaoikeudet, Vinnie Hinostroza, Jordan Oesterle ja kolmannen kierroksen varausoikeus.
Käännös suomeksi
Andrew Cassels

| Mitalit> Maa:   Kanada.Miesten jääkiekko. MM-kilpailut  | Mitalit> Maa:   Kanada.Miesten jääkiekko. MM-kilpailut  | Mitalit> Maa:   Kanada.Miesten jääkiekko. MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Hopeaa |  Wien 1996 | jääkiekko |  |
Andrew William Cassels (s. 23. heinäkuuta 1969, Bramalea, Ontario, Kanada) on entinen jääkiekon keskushyökkääjä, joka pelasi 16 kautta National Hockey Leaguessa, joukkueissa Montreal Canadiens, Hartford Whalers, Calgary Flames, Vancouver Canucks, Columbus Blue Jackets ja Washington Capitals. Nykyään hän on apuvalmentaja Cincinnati Cyclonesissa ECHL:ssä.
Pelaajaura

Montreal Canadiens varasi Casselsin vuoden 1987 varaustilaisuudessa numerolla 17. Ensimmäisessä NHL-ottelussaan Montrealin joukkueessa 19. marraskuuta 1989, Cassels teki uran ensimmäisen maalinsa Calgary Flamesia vastaan.
Cassels on ainoa tunnettu pelaaja joka on tehnyt kaksi maalia siten, että toinen pelaaja on vetänyt kiekon hänen päänsä kautta maaliin.
Antonio Fernández Alba

Valladolidin arkkitehtiosasto, Antonio Fernández Alba.
Antonio Fernández Alba (17. joulukuuta 1927 Salamanca, Espanja – 7. toukokuuta 2024 Madrid) oli espanjalainen arkkitehti. Hän opiskeli Madridissa ja oli ensimmäisiä modernistiseen liikkeeseen kriittisesti suhtautuneita arkkitehteja 1900-luvun jälkipuoliskolla. Hänen ensimmäisessä työssään, Santa Marían koulussa Madridissa (1959–1960), näkyivät jo merkit Alvar Aalto -vaikutteisesta kriittisestä regionalismista. Hän oli Espanjan kuninkaallisen akatemian jäsen.
Aiheesta muualla

Kuvia tai muita tiedostoja aiheesta Antonio Fernández Alba Wikimedia Commonsissa
That’s So Raven

| That's So Raven |
| --- | --- |
 Sarjan logo
Tyyli:  tilannekomedia
Kestoaika:  25 minuuttia
Luoja(t):   Michael Poryes  Susan Sherman 
Pääosissa:   Raven-Symoné  Orlando Brown  Kyle Massey  Anneliese van der Pol  T’Keyah Crystal Keymáh  Rondell Sheridan 
Alkuperämaa:   Yhdysvallat
Alkuperäiskieli:  englanti
Verkko:   Disney Channel  Disney Channel
Esitetty:  17. tammikuuta 2003 – 10. marraskuuta 2007
Tuotantokausia:  4
Jaksoja:  100
Tunnuskappale:  "That's So Raven" mennessä ja Raven-Symoné, Orlando Brown ja Anneliese van der Pol
Tuotanto
Tuottaja(t):   Walter Barnett (kaudet 1-2)  Patty Gary Coz (kausi 3) 
Vastaava(t) tuottaja(t):   Marvin Harris   Michael Poryes (kaudet 1)  Sean McNamara (kaudet 1-3)  David Brookwell (kaudet 1-3)  Dennis Rinsler  Marc Warren (kaudet 3-4)  Raven-Symoné (kausi 4) 
Tuotantoyhtiö(t):   Rockwell-McNamara Entertainment (2003-2006)  That's So Production (2006-07)  Warren and Rinser Productions (2006-07) 
Levittäjä:  Buena Vista Television
Aiheesta muualla
Virallinen sivusto
IMDb 
That's So Raven on yhdysvaltalainen, varhaisnuorille suunnattu tilannekomediasarja, jota esitetään Disney Channel -kanavalla. Sarjan päähenkilö on Raven Baxter (Raven-Symoné), joka on perinyt isoäidiltään kyvyn nähdä tulevaisuuteen. Sarjassa esiintyvät myös Ravenin ystävät Eddie (Orlando Brown) ja Chelsea (Anneliese van der Pol), sekä Ravenin perheenjäseniä, joista mukana eniten on hänen veljensä Cory (Kyle Massey). Yhdessä kaverukset joutuvat usein pulaan Ravenin tulkitessa näkyjään väärin, ja monesti ongelmien selvittäminen vaatii erilaisia valeasuja ja hauskoja kommelluksia. Ravenin kyvystä tietävät vain hänen perheensä sekä Eddie ja Chelsea.
That's So Raven oli 2000-luvun katsotuin Disney Channel -sarja. Sitä tehtiin yhteensä neljä tuotantokautta vuosina 2003–2007. Se oli myös kahdesti ehdolla Emmy-palkinnon saajaksi.
Sarjasta on tehty spin-off Coryn koukerot, joka kertoo Ravenin veljestä ja jota tehtiin vuosina 2007–2008.
Henkilöt

Raven Baxter
Teinityttö, jolla on kyky nähdä tulevaisuuteen, vaikka ei aina tiedäkään mitä näyt tarkoittavat. Raven on kiinnostunut poikien lisäksi muodista ja vaatesuunnittelusta.
Eddie
Ravenin rento kaveri Eddie joutuu helposti mukaan tämän hulluihin kommelluksiin. Hän pelaa myös koripalloa on hyvä DJ.
Chelsea
Ravenin paras ystävä Chelsea ei aina tajua tämän selvänäkijänkykyä, mutta tukee häntä aina kaikessa. Hän on myös hieman yksinkertainen.
Cory Baxter
Ravenin pikkuveli, joka käy joskus siskonsa hermoille, tai oikeastaan koko ajan. Cory on ihastunut Chelseaan.
Tanya Baxter
Ravenin ja Coryn äiti. Tanya on huolehtivainen, mutta todella hauska.
Victor Baxter
Ravenin ja Coryn isä. Hän on ammatiltaan kokki.
Henkilöt > Rooleissa

| 0 | 1 | 2 |
| --- | --- | --- |
|  Raven-Symoné  | … |  Raven Baxter   |
|  Orlando Brown  | … |  Eddie Thomas   |
|  Kyle Massey  | … |  Cory Baxter   |
|  Anneliese van der Pol  | … |  Chelsea Daniels   |
|  T'Keyah Crystal Keymáh  | … |  Tanya Baxter   |
|  Rondell Sheridan  | … |  Victor Baxter   |
Aiheesta muualla

That’s So Raven Internet Movie Databasessa (englanniksi)
Disney Channelilla esitettäviä ja esitettyjä sarjoja
A.N.T. – Aikaistetut nuoret taiturit • Austin ja Ally • Brandy ja Herra Whiskers • Brian O’Brian • Coryn koukerot • Dave the Barbarian • Disney Channel Games • Dog with a Blog • Even Stevens • Finias ja Ferb • Fillmore • Gravity Falls • H2O • Hannah Montana • Hopon poppoo • Isojen tyttöjen leikit • Jake Long – amerikkalainen lohikäärme • Jessie • Jonas Brothers: Living the Dream • Kaksi kunkkua • Keisarin uusi koulu • Kickin’ It • Kim Possible • Klassiset piirretyt • Lab Rats • Lilo & Stitch • Liv ja Maddie • Lizzie McGuire • Mikin klubi • Mikki Hiiren kerhotalo • Nokkapokka • Olli avaruudessa • Onnea matkaan, Charlie! • Paljon melua Maggiesta • Poika tulevaisuudesta • The Proud Family • Se en ollut minä • Shake It Up • Sonny with a Chance • So Random! • Supersairaala • Disneyn Tarzanin legenda • Tavataan välkkärillä • That’s So Raven • Timmy ja haltijakummit • Vaihdokit • Viiden tähden merielämää • Viisikko jutun jäljillä • Violetta • Disneyn Välitunti • Waverly Placen velhot • Zackin ja Codyn viiden tähden elämää
André Gazaille

André Gazaille (s. 16. toukokuuta 1946 Montréal) on kanadalainen roomalaiskatolinen piispa. Hänet vihittiin papiksi Montréalin arkkihiippakuntaan 29. toukokuuta 1971 ja nimitettiin sen vihkipiispaksi sekä Vagan titulaaripiispaksi 11. helmikuuta 2006. Piispaksi vihkiminen seurasi 25. maaliskuuta. Pääkonsekraattorina toimi Jean-Claude Turcotte, jota avustivat Jude Saint-Antoine ja Anthony Mancini.
Gazaille sai 11. heinäkuuta 2011 nimityksen Nicoletin piispaksi, jonka virkaan hänet asetettiin 11. syyskuuta.
Astraia

Astraian lähtö paimenten luota, Salvatore Rosa, 1600-luvun puoliväli
Astraia (m.kreik. Ἀστράια, ”tähtineito”; lat. Astraea) oli kreikkalaisessa mytologiassa Zeuksen ja Themiksen tytär, jossa yhteydessä hän samastui Dikeen. Osassa lähteissä hänen vanhemmikseen mainitaan myös Astraios ja Eos.
Astraia oli oikeuden henkilöitymä, joka rankaisi väärintekijöitä erinyiden ja Nemesiksen rinnalla. Hän oli myös viimeinen kuolematon, joka eli ihmisten keskellä kulta-aikana, mutta kerrotaan, että vaskiaikaan siirryttäessä pahuus oli lisääntynyt siinä määrin maan päällä, että Astraia nousi tähtiin halveksunnasta ihmiskuntaa kohti. Siellä hänestä tuli Neitsyen tähtikuvio, jonka läheisyydessä puolestaan on Vaa'an tähtikuvio, hänen käyttämänsä oikeuden vaakakupit.
Alphabet

| Alphabet |
| --- | --- |

Yritysmuoto:  pörssiyhtiö
Osake:  NASDAQ: GOOGL NASDAQ: GOOG NASDAQ-100 S&P 500
Markkina-arvo:  500,1 mrd. USD (5/2016)
ISIN:  US02079K3059
Perustettu:  2. lokakuuta 2015
Perustaja:  Larry Page Sergei Brin
Toimitusjohtaja:  Sundar Pichai
Puheenjohtaja:  John L. Hennessy
Avainhenkilöt:  Sergei Brin
Kotipaikka:  Googleplex, Kalifornia, Yhdysvallat
Toiminta-alue:  maailmanlaajuinen
Toimiala:  internet ohjelmisto televiestintä terveydenhuolto biotekniikka pääomasijoittaminen
Tytäryhtiöt:  Calico Google Google Capital Google Fiber Google Life Sciences Google Ventures Google X Jigsaw Nest Labs Verily
Kotisivu:  abc.xyz
Infobox OKVirheellinen NIMI-arvo: 
Alphabet on vuonna 2015 perustettu konglomeraatti (monialakonserni), joka hallinnoi Googlea ja muita aikaisemmin Googlen alaisuudessa toimineita yrityksiä. Alphabetin perustivat Googlen perustajat Larry Page ja Sergei Brin, ja sen päämaja sijaitsee Kaliforniassa. Yrityksen alaisuudessa toimivat Jigsaw-ajatushautomo, bioteknologiayhtiöt Verily ja Calico sekä älykotijärjestelmiin keskittyvä Nest Labs.
Yrityksen liikevaihto oli vuonna 2016 noin 89 miljardia dollaria eli 79 miljardia euroa, ja sillä oli samana vuonna 72 000 kokoaikaista työntekijää.
Alphabetin yritysrakenteen kaavio.
Alphabetin toimitusjohtajaksi siirtyneen Pagen tilalle Googlen johtoon nimitettiin Sundar Pichai. Googlen osakkeet siirrettiin Alphabetin alaisuuteen ja ne käyttävät lyhenteitä GOOG ja GOOGL eri pörsseissäselvennä.
Alphabetin perustamisen pontimena oli muun muassa, se että Google oli kasvanut pelkästä internethakukoneesta muille osa-alueelle, kuten tuotekehitysyksikkö X Labsin (aiemmin Google X) kehittämiin itseohjautuviin autoihin ja Capital & Venturesin kasvuyrityssijoituksiin.
2. helmikuuta 2016 Alphabet nousi osakkeiden yhteenlasketun pörssiarvon perusteella joksikin aikaa maailman arvokkaimmaksi yhtiöksi, kun sen markkina-arvo oli 543 miljardia Yhdysvaltain dollaria. Ennen sitä ykkössijaa piti hallussaan Apple. Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla, joka on muodostettu neljän osatekijän pohjalta toukokuussa 2016, Alphabet oli sijalla 27. ollen samalla Yhdysvaltain 12. suurin pörssiyritys Microsoftin jälkeen. Tällä listalla Apple arvioitiin Yhdysvaltain 4. (ja maailman 8.) suurimmaksi yritykseksi. Tässä vaiheessa myös Applen pörssiarvo oli jälleen Alphabetiä korkeampi.
Vuoden 2019 joulukuussa Larry Page vetäytyi pois Alphabetin toimitusjohtajan paikalta. Vapautuneelle toimitusjohtajan paikalle siirtyi Googlella työskentelevä Sundar Pichain.
Tammikuussa 2020 Alphabetista tuli neljäs yhdysvaltalainen yritys, jonka markkina-arvo on ylittänyt biljoonan dollarin rajan.
Aiheesta muualla

Kuvia tai muita tiedostoja aiheesta Alphabet Wikimedia Commonsissa
Virallinen kotisivu (englanniksi)